**PRESENNOL:**

**Ward Ogwen**

Y Cynghorydd Walter Williams

Y Cynghorydd Mary Jones

Y Cynghorydd Griff Morris

Y Cynghorydd Gwilym Owen

Y Cynghorydd Neville Hughes

Y Cynghorydd Einir Williams

**Ward Gerlan**

Y Cynghorydd Ann Williams

Y Cynghorydd Linda Brown

Y Cynghorydd Dyfrig Jones

**Ward Rachub**

Y Cynghorydd GodfreyNortham

Y Cynghorydd Pearl Evans

Cofnodion Cyfarfod Cyffredinol o’r Cyngor a gynhaliwyd yng Ngorffwysfan

**Nos Fercher 28 Mawrth 2018**

Clerc a Phrif Swyddog Cyllid

*Clerk and Chief Financial Officer* 26 Stryd Fawr

**Donna Watts** Bethesda Rhif Ffôn: 01248 602131 Gwynedd Ebost: CyngorBethesda@ogwen.org LL57 3AE

**CYNGOR CYMUNED BETHESDA**

**BETHESDA COMMUNITY COUNCIL**

*“Gwerth cymuned yw'n credo*

*A'n braint yw gwarchod ein bro”*

**Cynghorydd Sir-** Rheinallt Puw a Paul Rowlinson.

1. **Croesawyd** pawb i’r Cyfarfod gan y Cadeirydd y Cyng. Linda Brown.

 Ymddiheuriadau gan y Cyngr. Bleddyn Williams a Susan Davies.

Llongyfarchiadau i’r Cyng. Bleddyn Williams ar achlysur ei briodas ar y penwythnos. Hefyd roedd y Cyngor yn anfon bob cydymdeimlad at y teulu am eu profedigaeth diweddar.

**2. Datgan Diddordeb**

Eitem 6, Llys Dafydd: Y Cyngr. Godfrey Northam, Linda Brown ac Ann Williams; Eitem 7, Partneriaeth Ogwen: Y Cyngr. Griff Morris a Neville Hughes

**3. Materion Brys**

**3.1** Adran Bro Dyffryn Ogwen-cais am rodd tuag at costau teithio i’r Eisteddfod ym mis Mai. Penderfynwyd bod y Cyngor yn hapus i roi £200.

**3.2** Plac llechen Caellwyngrudd-y Cyngor yn hapus i’r plac cael ei gwneud ac am dalu amdani.

**4. Cofnodion**

Cadarnhawyd cywirdeb cofnodion y cyfarfod a gynhaliwyd ar 22 Chwefror 2018.

**5. Materion yn codi o’r Cofnodion**

**5.1 Cloc Gorffwysfan**-Y Clerc i holi am brisiau i newid y cloc.

**5.2 Caeauchwarae –** yr Is-bwyllgor i edrych ar gaeau chwarae yr ardal, sef y Cyngr. Godfrey Northam, Ann Williams a Walter Williams. Angen trefnu dyddiad pan fydd y tywydd fwy ffafriol. Y Cyng. Einir Williams am fod ar yr Is-bwyllgor hefyd.

**5.3 Ysgol Dyffryn Ogwen**-adroddwyd bod dŵr yn llifo yn ofnadwy o dir yr ysgol. Penderfynwyd ysgrifennu at Gyngor Gwynedd gyda’r cwynion.

**5.4 Lloches bws Rhes Ogwen**- angen talu ffi o £27 i gael cyngor cynllunio gan Gyngor Gwynedd. Penderfynwyd bod y Clerc i dalu’r ffi.

**5.5 Safle parcio ‘campervans’**–y Pwyllgor angen trafod safle arall, efallai wrth y Clwb Rygbi newydd.

**5.6 Gwasanaeth ieuenctid**- penderfynwyd bod y Cyngor yn hapus i gyd-weithio gyda Cyngor Gwynedd ac am ariannu’r costau clwb ieuenctid ym Methesda, er mwyn galluogi’r clwb i aros ar agor dwy noson yr wythnos, fel y trefniant presennol.

**6. Adroddiad Llys Dafydd**

Adroddwyd bod Cwmni Llys Dafydd wedi dod i ben. Roedd y Cyngor yn gwerthfawrogi holl waith y Cwmni dros y blynyddoedd. Penderfynwyd anfon taleb £50 at A Williams oedd wedi helpu gyda cyfrifon y cwmni dros y blynyddoedd.

**7. Adroddiad Partneriaeth Ogwen**

Nid oes cyfarfod wedi bod, ond adroddwyd bod Ynni Ogwen wedi cynhyrchu dros 500 megawatt o drydan hyd yn hyn, a dyna beth oedd ei nod am y flwyddyn gyntaf. Adroddwyd hefyd am yr ymweliad safle i’r llyfrgell i drafod newidiadau arfaethedig i’r adeilad ar gyfer is-osod rhan o’r adeilad pan fydd Partneriaeth Ogwen yn arwyddo’r brydles.

**8. Adroddiadau gan Gynrychiolwyr**

**Panel Adolygu Annibynnol-**digwyddiad ymgysylltu 6 Mawrth yng Nghaernarfon. Y Cyng. Godfrey Northam wedi mynychu’r digwyddiad oedd i helpu cynghorau cymuned chwarae’r rhan orau y gallent yn eu cymunedau.

**9. Torri gwair**

Derbyniwyd prisiau ar gyfer toriadau ychwanegol, gan bod Cyngor Gwynedd wedi lleihau’r nifer toriadau yn ystod y tymor tyfu. Penderfynwyd bod y Cyngor yn hapus i dalu am ddau doriad ychwanegol gan Gyngor Gwynedd yn ystod y flwyddyn.

**10. Bwrlwm Haf Dyffryn Ogwen**

Adroddwyd bod y Cyng. Rheinallt Puw a Menna Wyn yn trefnu’r digwyddiad ar gyfer 7 Gorffennaf 2018. Penderfynwyd bod y Cyngor yn hapus i gefnogi’r digwyddiad.

**11.Gohebiaeth**

Roedd pawb wedi cael copi o’r rhestr ‘crynodeb o ohebiaeth Mawrth 2018’

**11.1** Llythyr gan Un Llais Cymru ynglŷn a’r ffi aelodaeth ar gyfer 2018-19. Penderfynwyd bod y Cyngor yn hapus i ymaelodi.

**11.2** Pecyn Cynnal Tiroedd gan Cyngor Gwynedd-wedi ei drafod o dan Eitem 9.

**11.3** E-bost gan Cyngor Gwynedd-mapiau yn dangos lleoliad biniau’r ardal. Penderfynwyd holi am fwy o wybodaeth ynglŷn a’r drefn gwagio.

**11.4** E-bost gan Cyngor Gwynedd ynglŷn a’r cytundeb partneriaethu i ddarparu toiledau cyhoeddus. Penderfynwyd arwyddo’r cytundeb.

**11.5** E-bost gan Cyngor Gwynedd ynglŷn a cyfyngiadau parcio arfaethedig. Penderfynwyd nad oedd unrhyw wrthwynebiad.

**11.6** E-bost gan Swyddfa Archwilio Cymru-arolwg y swyddfa o holl gynghorau tref a chymuned yng Nghymru. Penderfynwyd bydd y cynghorwyr yn ymateb fel unigolion.

**11.7** E-bost gan Panel Annibynnol Cymru ar Gydnabyddiaeth Ariannol-adroddiad blynyddol. Penderfynwyd bydd y Pwyllgor Cyllid yn trafod y cynigion.

**12. Penderfyniadau a Ceisiadau Cynllunio**

**Penderfyniadau**

Dim ceisiadau

**Ceisiadau**

**C18/0138/13/LL**

Tŷ Llyn, Braichmelyn, Bethesda Estyniad i adeilad allanol er mwyn anecs ynghyd ag ymestyn cwrtil

 **Penderfyniad:** Dim gwrthwynebiad

**C18/0225/13/LL**

The Cottage, Tyddyn Canol, Rachub Estyniad ochr deulawr

 **Penderfyniad:** Dim gwrthwynebiad

**C18/0236/13/LL**

Bwthyn Wiwer, 93 Ffordd Carneddi Estyniad i godi uchder y bwthyn i dŷ deulawr

 **Penderfyniad:** Dim gwrthwynebiad

**13. Taliadau**

Awdurdodwyd y canlynol

Cyflogau (Mawrth) £260.00

CThEM (Mawrth) £65.00

Londis-papurau(Chwefror) £28.00

E Goodall-ffenestri Gorffwysfan £7.00

Partneriaeth Ogwen-halen £381.60

A Evans-wal Gorffwysfan £60.00

C Jackson-biniau halen £400.00

Partneriaeth Ogwen-Swyddog Cynnal £2808.00

Cyngor Gwynedd-golau Nadolig £1935.79

C Jackson-biniau halen a lloches bws £50.00

C Jackson-lloches bws Caerberllan £460.00